18/08/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 9 de agosto de 2016, da Xefatura Territorial da Coruña, de autorización administrativa previa, construción e declaración de utilidade pública dunha instalación eléctrica en Brión (IN407A 2014/089-1)

RESOLUCIÓN do 9 de agosto de 2016, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Brión (expediente IN407A 2014/089-1). Expediente: IN407A 2014/089-1. Promotora: Unión Fenosa Distribución, S. A. Instalación: LMT. CT. RBT. Gronzo-Casal e anexos 1 e 2 Concello: Brión. FEITOS 1. O 12 de xuño de 2014, o promotor solicitou a autorización administrativa previa, autorización administrativa de construción e a declaración de utilidade pública da instalación de distribución eléctrica indicada. O día 13 de xaneiro de 2015, presentou un anexo 1 ao proxecto.2. Características técnicas: – Liña eléctrica de media tensión subterránea a CT. Casal, a 20 kV, cunha lonxitude de 729 m, coa orixe en apoio existente n.º 74-18 entre o CT. Liñares (Expte.50,955) e o CT. Casl-Brión (Expte.50,681), condutor tipo RHZ1-2 OL-12/20 kV-3x240 Al, e final no CT. Casal (proxectado). – Liña eléctrica de media tensión subterránea a CT. Gronzo, a 20 kV, cunha lonxitude de 941 m, coa orixe en cela libre en CT. Casal (proxectado), condutor tipo RHZ1-2 OL-12/20 kV-3x240 Al, e final no CT. Gronzo (proxectado). – Centro de transformación prefabricado Casal, cunha potencia de 250 kVA, e unha relación de transformación de 20.000/400-230 V. – Centro de transformación prefabricado Gronzo, cunha potencia de 250 kVA, e unha relación de transformación de 20.000/400-230 V.3. O proxecto someteuse ao trámite de información pública mediante resolución publicada nos seguintes medios: – Resolución información pública: 26 de febreiro de 2015. – DOG: 8 de abril de 2015. – BOP: 25 de marzo de 2015. – Xornal La Voz de Galicia: 7 de abril de 2015. – Taboleiro de anuncios do concello: segundo certificado municipal do 8 de abril de 2015. Ao mesmo tempo realizáronse notificacións individuais aos titulares que figuran na relación de bens e dereitos afectados.4. Durante o período no que se someteu ao trámite de información pública foron presentadas as seguintes alegacións.  Carmen Minia Folgar Pouso, mediante escrito do 10 de abril de 2015, solicita a modificación do emprazamento das instalacións alegando o en síntese o seguinte: – A existencia de zonas urbanas e comunais nas que se poden realizar as instalacións. – A existencia de árbores que poden ser afectados, así como de instalacións de telefonía e rede de sumidoiros. – O posible risco dos efectos nocivos deste tipo de instalacións sobre a saúde. – A afección a dúas fincas súas que, desprazando un CT poucos metros, só afectaría a unha. Destas alegacións déuselle traslado ao promotor que contestou:  Escrito de data 04 de decembro de 2015, no que se valoran as alegación presentadas por Francisca Bella Horsley Anti, no que en síntese manifesta o seguinte: – Non foi posible atopar propiedades de titularidade pública para acoller os Centros de Transformación, próximas ao centro de cargas. – Terase en conta e deixarase a salvo as instalacións existentes e valoraranse as árbores que se vexan afectadas na correspondente acta de ocupación. – As instalacións cumpren coa normativa esixida en materia de seguridade. – Que presentaron un anexo 2 ao proxecto para modificar o emprazamento do CT segundo a petición da reclamante e así afectar a unha soa finca.5. Solicitouse o preceptivo informe ás distintas administracións, organismos ou, se é o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27 de novembro), modificada pola Lei 4/1999, do 13 de xaneiro (BOE núm.16, do 19 de xaneiro, e BOE núm.30, do 4 de febreiro). – Lei 24/2013, do 26 de decembro, do sector eléctrico (BOE núm.310, do 27 de decembro). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro). – Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo). – Real decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño). – Real decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18 de setembro). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.34, do 16 de febreiro). – Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 9 de outubro). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 4 de decembro). – Lei do 16 de decembro de 1954, sobre expropiación forzosa (BOE núm.351, do 17 de decembro). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño). 2. Na visita de campo realizada para examinar a localización das instalacións, non se apreciou, nos predios sometidos a expropiación, ningunha das limitacións á constitución da servidume indicadas no artigo 58. a) da Lei 24/2013, do 26 de decembro, do sector eléctrico.3. Volveuse a notificar aos afectados polo anexo 2 e polas modificacións esixidas polo concello, non figurando no expediente novas alegacións polo que se entende que a anterior alegante está de acordo coa modificación proxectada.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación: – As declaracións de conformidade relativas ao material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e do ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27 de novembro), modificada pola Lei 4/1999, do 13 de xaneiro (BOE núm.10, do 14 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 9 de agosto de 2016. Isidoro Martínez Arca Xefe territorial da Coruña